Sandra Schmittová

Sandra Schmittová (* 26. apríl 1981, Mörfelden, Nemecko – † 11. november 2000, Kaprun, Rakúsko) bol nemecká akrobatická lyžiarka, ktorá súťažila v disciplínach jazda na terénnych nerovnostiach a paralelná jazda na terénnych nerovnostiach. Vo veku 18 rokov sa stala vôbec prvou majsterkou sveta v disciplíne paralelná jazda na terénnych nerovnostiach. Merala 168 centimetrov a vážila 55 kilogramov.

Zomrela s rodičmi 11. novembra 2000 pri požiari lanovky v Kaprune.

Kariéra

Zimné olympijské hry  
Vo veku 16 rokov súťažila na Zimných olympijských hrách 1998 v Nagane v disciplíne jazda na terénnych nerovnostiach. Skončila na 9. mieste so skóre 23,67 bodu. Za treťou Nórkou Kari Traovou zaostala o 0,42 bodov a za olympijskou víťazkou 1,39 bodu.

Majstrovstvá sveta 
V roku 1999 vyhrala na Majstrovstvách sveta v Meiringen-Hasliberge súťaž v disciplíne paralelná jazda na terénnych nerovnostiach.

Juniorské majstrovstvá sveta

Svetový pohár 
V Európskom pohári debutovala 17. januára 1997 na pretekoch v českom Špindlerůvom Mlýne, v ktorých skončila v disciplíne paralelná jazda na terénnych nerovnostiach na prvom mieste. Vo Svetovom pohári debutovala vo francúzskom meste Tignes 5. decembra 1997 v disciplíne jazda na terénnych nerovnostiach. Obsadila 10. miesto. Počas kariéry štartovala celkovo 22-krát v pretekoch Svetového pohára, z toho až 10-krát sa umiestnila na pódiovom mieste. V Európskom pohári štartovala spolu 10-krát a sedemkrát sa umiestnila na pódiovom stupni, a z toho aj dvakrát preteky vyhrala. Posledné preteky v kariére absolvovala 16. marca 2000 v talianskom Livigne, kde skončila na druhom mieste v disciplíne paralelná jazda na terénnych nerovnostiach.

Umiestnenia v klasifikáciách 
 1997/1998: celková klasifikácia: 36. miesto
 1998/1999: celková klasifikácia: 23. miesto
 1999/2000: celková klasifikácia: 5. miesto
 1999/2000: klasifikácia disciplíny jazda na terénnych nerovnostiach: 3. miesto
 1999/2000: klasifikácia disciplíny paralelná jazda na terénnych nerovnostiach: 3. miesto

Umiestnenia na pódiových priečkach (5 - 1 - 4)

Referencie

Externé odkazy 
 Sandra Schmittová na stránke Medzinárodnej lyžiarskej federácie 
 Sandra Schmittová na stránke sports-reference.com 

Lyžiari
Nemeckí športovci